" "ኣጋጣሚ ተጠቒምካ ዝግበር ሽርሒ ኣይክሰርሕን እዩ" እቲ ሕጂ እተካይዶ ዘላ ምርምር ከኣ መቐጸልትኡ ኮይኑ፡ ተኽእሎ ምምላስ ስደተኛታት ንኤርትራ እውን ሓዊሳ፡ ኣብ መወዳእታ ስደት ዝሃድኣሉን መንእሰያት ኣብ ቤቶም ዝረግኡሉን እትብሎ ምኽርን እማመን ንዝምልከቶም ሰበስልጣን ሕብረት ኤውሮጳ ብምቕራብ ኣብ ጉዳይ ስደት እተማኽር ሞያዊት እያ። ብዛዕባ ተኽእሎ ምልሶት ስደት ኤርትራውያን ክትዛረብ እንከላ ፕሮፌሰር ሚርያም "ከምዝመስለኒ፡ ብዛዕባ ምምላስ ኤርትራውያን ስደተኛታት ግዝኡ ኣይኣኸለን" ብምባል፡ ብዙሓት ካብቶም ኣብ ኢትዮጵያ ዘዘራረበቶም ሓደስቲ ምጻእ ሓተትቲ ዑቕባ ንኤርትራ ክምለሱ ፍቓደኛታት ከምዘይኮኑ ትሕብር። ኩነታት ዕርቀ ሰላም ኢትዮ ኤርትራ ከምቲ ትጽቢት ዝግበረሉ ንኪስጉም ከኣ ኣብ ኤርትራ ከምቲ ኣብ ኢትዮጵያ ዝግበር ዘሎ ንሰላም ዝደፍእን ተስፋ ዝህብ ተግባራት ክረአ ትጽቢት ከምዝግበር ድማ ትገልጽ። ፕሮፈሶር ሚርያም ቫን-ራይዘን መን'ያ?
